***Pokémon Legends: Arceus*** er et action-rollespill utviklet av Game Freak og utgitt av Nintendo og The Pokémon Company til Nintendo Switch. Det tilhører den åttende generasjonen av *Pokémon*-spill og fungerer som en prequel til *Pokémon Diamond* og *Pearl* (2006), *Pokémon Platinum* (2008) og nyutgavene *Pokémon Brilliant Diamond* og *Shining Pearl* (2021). 

Spillet ble utgitt den 28. januar 2022, etter å ha blitt annonsert som del av 25-årsjubileet til *Pokémon* sammen med *Pokémon Brilliant Diamond* og *Shining Pearl*. Det fikk positiv mottakelse og solgte over 6,5 millionar kopiar uken etter utgivelsen.

Handling
--------

Spillet er lagt til en svunnen tid i Sinnoh-regionens historie, da området ble kjent som Hisui-regionen. Det meste av regionen er dekket av sparsom, åpen villmark befolket med ville Pokémon, med bare én betydelig bosetning i tillegg til en rekke mindre camping-plasser. I motsetning til tidligere Pokémon-spill, blir Pokémon behandlet som ville dyr eller en naturkraft, i stedet for å se på dem som følgesvenner eller partnere. Historien begynner med at spilleren snakker med en kroppsløs stemme, identifisert som Arceus, skaper-guden til Pokémon-universet. Spilleren får i oppgave å møte alle Pokémon som eksisterer i Hisui-regionen. Snart møter spilleren også professor Laventon, som bringer spilleren til en lokal bygd som heter Jubilife Village. Der blir spilleren rekruttert til Survey Corps of the Galaxy Expedition Team, en gruppe som har ankommet Hisui for å kartlegge og studere hele regionen.

Etter å ha mottatt sin start-Pokémon, fortsetter spilleren å reise til Hisui-regionen for å fylle ut en Pokédex. Men spilleren blir etter hvert forvist fra Jubilife Village av kommandør Kamado, lederen for Galaxy Team, og tvunget til å reise rundt i regionen igjen på egen hånd. Men hjelp fra en folklore-forsker kalt Cogita, reiser spilleren til de tre store innsjøene i regionen for å møte de legendariske Pokémon Azelf, Mesprit og Uxie, de tre vesenene som legemliggjør henholdsvis viljestyrke, følelser og kunnskap. Etter å ha gjennomført disse oppdragene, må spilleren beseire kommandør Kamado, og nå toppen av Mount Coronet: The Temple of Sinnoh, som ligger i sentrum av regionen.

Referanser
----------

1. ↑  ; verkets språk: engelsk; besøksdato: 30. januar 2022.
2. ↑  Bonthuys, Darryn (26. januar 2022). «Review Roundup For Pokemon Legends: Arceus». *GameSpot* **(engelsk)**. Besøkt 8. februar 2022.
3. ↑  Phillips, Tom (4. februar 2022). «Pokémon Legends: Arceus sells an enormous 6.5m copies in seven days». *Eurogamer* **(engelsk)**. Besøkt 10. februar 2022.

Eksterne lenker
---------------

* (mul) Offisielt nettsted Rediger på Wikidata

* (en) Pokémon Legends: Arceus – kategori av bilder, video eller lyd på Commons Rediger på Wikidata
* (en) *Pokémon Legends: Arceus* hos MobyGames Rediger på Wikidata

* (en) *Pokémon Legends: Arceus* på Metacritic Rediger på Wikidata

* (en) *Pokémon Legends: Arceus* på OpenCritic Rediger på Wikidata

* (en) *Pokémon Legends: Arceus* på Internet Movie Database Rediger på Wikidata

* (en) *Pokémon Legends: Arceus* på Behind The Voice Actors Rediger på Wikidata

* (en) *Pokémon Legends: Arceus* hos Giant Bomb Rediger på Wikidata

* (en) *Pokémon Legends: Arceus* hos Internet Game Database Rediger på Wikidata

* (en) *Pokémon Legends: Arceus* hos IGN Rediger på Wikidata

* (en) *Pokémon Legends: Arceus* hos GameFAQs Rediger på Wikidata